বহুদিন বাদে ভারতের জাতীয় দলে ফিরেছেন এই বাঁ-হাতি তারকা। কিন্তু ফিরেই একের পরে এক চমক দিচ্ছেন তিনি। মাঠের বাইরে হোক কিংবা মাঠের ভিতরে, সুরেশ রায়নার মতো চনমনে ক্রিকেটারের জুড়ি মেলা ভার। 
বহুদিন বাদে দলে ফিরে সেইভাবে এখনও নিজেকে প্রমাণ করতে পারেননি ভারতীয় দলের এই অলরাউন্ডার। কিন্তু মাঠের বাইরে ওভারবাউন্ডারি হাঁকাতে তিনি ওস্তাদ। 

এই বিষয়ে অন্যান্য খবর

সামি কাণ্ডে নয়া মোড়! বিসিসিআই-কে কেন চিঠি দিল কলকাতা পুলিশ


সম্প্রতি বিসিসিআই-এর টুইটার পেজে প্রকাশিত একটি পোস্টে দেখা গিয়েছে, তিনি তাঁর সর্তীথদের কিশোর কুমারের গান শোনাচ্ছেন। সঙ্গে রয়েছে বাদ্যযন্ত্রও। সুরেশ রায়নার খেলার ভক্ত যেমন কম নয়, তেমনি তাঁর গানের ভক্তও রয়েছে যথেষ্ট। এর আগেও তাঁর গানের নেশা সবার সামনে এসেছে। একটি বলিউড ছবিতে তিনি গানও গেয়েছেন এর আগে। 
সোমবার শ্রীলঙ্কার বিরুদ্ধে খেলতে নামছে ভারত। গত ম্যাচে বাংলাদেশকে দুরমুশ করার পরে স্বভাবতই হালকা মেজাজে রয়েছে টিম-বিরাট।      

VIDEO: You've seen him on the field, but ever seen him SING a Kishore Kumar classic? Presenting - @ImRaina the SINGER #TeamIndiahttps://t.co/yhvRwmbnDd pic.twitter.com/llB03VW4fH
— BCCI (@BCCI) 11 March 2018